เรื่องร้องเรียน: ฝุ่น pm2.5 หนักมากมาหลายวันติดแล้วค่ะ ไอจนหอบกำเริบคันหน้าคันตาไปหมด ไม่สามารถทำอะไรฝุ่นให้ทุเลาลงบ้างเลยหรอคะนอกจากนอฝนรอกระแสลมพัดไปวันๆแบบตอนนี้
การดำเนินการของเจ้าหน้าที่: กรุงเทพมหานครโดยสำนักสิ่งแวดล้อมได้ประสานความร่วมมือกับหน่วยงานที่เกี่ยวข้องทั้งภายในและภายนอกดำเนินการแก้ไขปัญหาฝุ่นละออง PM2.5 ตามแผนปฏิบัติการแก้ไขปัญหาฝุ่นละออง PM2.5 ในพื้นที่กรุงเทพมหานคร ปี 2566 ภายใต้แผนปฏิบัติการขับเคลื่อนวาระแห่งชาติ “การแก้ไขปัญหามลพิษด้านฝุ่นละออง” อย่างต่อเนื่อง ประกอบด้วย การตรวจสอบคุณภาพอากาศเชิงรุกในโรงงาน การตรวจสอบสถานที่ก่อสร้าง การตรวจจับควันดำจากต้นตอ การควบคุมการเผาในที่โล่ง การพัฒนาพื้นที่ปลอดฝุ่น การพยากรณ์ แจ้งเตือนและป้องกันฝุ่น การป้องกันและดูแลสุขภาพประชาชน และการป้องกันผลกระทบในโรงเรียน ซึ่งในช่วงสถานการณ์วิกฤตฝุ่นละออง PM2.5 ได้ประสานขอให้ทุกหน่วยงานที่เกี่ยวข้องยกระดับความเข้มงวดดำเนินมาตรการตามแผนปฏิบัติการฯ ดังนี้ 1. เข้มงวดตรวจวัดตรวจจับรถยนต์ควันดำทุกประเภทร่วมกับหน่วยงานที่เกี่ยวข้องตามแผนที่กำหนด 2. ประสานสถานีตำรวจท้องที่อำนวยการจราจรและกวดขันห้ามจอดรถในถนนสายหลักสายรองตลอดเวลา  3. ขอความร่วมมือทำงานหรือปฏิบัติงานในที่พัก (Work From Home) ใช้รถเท่าที่จำเป็น ไม่ขับ...ช่วยดับเครื่อง  4. ประชาสัมพันธ์ประชาชนให้บำรุงรักษาเครื่องยนต์และลดการใช้รถยนต์ส่วนตัว  5. ควบคุมสถานประกอบกิจการในพื้นที่ไม่ให้ปล่อยมลพิษอากาศเกินค่ามาตรฐานที่กฎหมายกำหนด 6. ขอความร่วมมือผู้ประกอบการ ทำ Big Cleaning บริเวณสถานที่ก่อสร้างและแพลนท์ปูน รวมถึงงดกิจกรรมที่ก่อให้เกิดฝุ่นละอองจากการก่อสร้างทุกประเภท  7. เข้มงวดตรวจตราควบคุมไม่ให้มีการเผาขยะหรือการเผาในที่โล่งทุกประเภท 8. ทุกสำนักงานเขตทำ Big Cleaning บริเวณที่ได้รับผลกระทบจากฝุ่นละออง PM2.5 ในพื้นที่เขตพร้อมกัน ในวันที่ 7 มีนาคม 2566 และเพิ่มความถี่ในการล้างและดูดฝุ่นถนน ฉีดล้างต้นไม้ ใบไม้ และทำความสะอาดป้ายรถเมล์อย่างต่อเนื่อง  9. ประชาสัมพันธ์ให้ความรู้พร้อมแนะนำวิธีป้องกันสุขภาพอนามัยจากฝุ่นละออง PM2.5 ให้กับประชาชน และแจ้งเตือนประชาชนให้ติดตามสถานการณ์ฝุ่นละออง PM2.5 ผ่านช่องทางแอปพลิเคชันและเว็บไซต์ AIRBKK หากประชาชนพบเห็นแหล่งกำเนิดมลพิษสามารถแจ้งเบาะแสผ่านทางแอปพลิเคชัน Traffy Fondue 10. ออกหน่วยบริการสาธารณสุขและหน่วยแพทย์เคลื่อนที่ คลินิกมลพิษทางอากาศดูแลสุขภาพประชาชน 11. ดำเนินการตามมาตรการลดฝุ่นละออง PM2.5  ในโรงเรียนอย่างเคร่งครัด และลดผลกระทบต่อสุขภาพของนักเรียนในโรงเรียน...
ความเห็นของผู้แจ้ง: ขอให้ล้างพื้นถนนบ่อยๆอาทิตย์ละหลายวันช่วงที่ฝุ่นpm2.5หนัก ควรทำในทุกเขตโดยไม่ต้องให้ปชช.มาคอยแจ้งเตือนเรื่อยๆแบบนี้ และอยากให้ล้างพื้นเป็นวงกว้างกระจายแต่ละพื้นที่ของเขต ไม่ใช่เฉพาะจุดเล็กๆจุดเดียวในเขตนั้นเพื่อแต่มีรูปส่งรายงาน ล้างพื้นถนนบ่อยๆอย่างน้อยเวลาคนเดินข้างทางฝุ่นจะฟุ้งกระจายจนหายใจไม่ได้ค่ะ และขอขอบคุณจนท.กวาดและล้างที่เงินเดือนก็น้อยแต่ตั้งใจทำงานเต็มที่ ขอบคุณมากค่ะ
พื้นที่: แขวงยานนาวา เขตสาทร กรุงเทพมหานคร